CELEX: 32022R0076
Language: hu
Date: 2021-09-22 00:00:00
Title: A Bizottság (EU) 2022/76 felhatalmazáson alapuló rendelete (2021. szeptember 22.) az (EU) 2019/2033 európai parlamenti és tanácsi rendeletnek a „napi kereskedési forgalommal kapcsolatos” K-faktor (K-DTF) együtthatók korrekcióit meghatározó szabályozástechnikai standardok tekintetében történő kiegészítéséről (EGT-vonatkozású szöveg)

2022.1.20.   
               
               
                  HU
               
               
                  Az Európai Unió Hivatalos Lapja
               
               
                  L 13/1
               
            
         A BIZOTTSÁG (EU) 2022/76 FELHATALMAZÁSON ALAPULÓ RENDELETE
         (2021. szeptember 22.)
         az (EU) 2019/2033 európai parlamenti és tanácsi rendeletnek a „napi kereskedési forgalommal kapcsolatos” K-faktor (K-DTF) együtthatók korrekcióit meghatározó szabályozástechnikai standardok tekintetében történő kiegészítéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a befektetési vállalkozásokra vonatkozó prudenciális követelményekről, valamint az 1093/2010/EU, az 575/2013/EU, a 600/2014/EU és a 806/2014/EU rendelet módosításáról szóló, 2019. november 27-i (EU) 2019/2033 európai parlamenti és tanácsi rendeletre (1) és különösen annak 15. cikke (5) bekezdésének harmadik albekezdésére, összefüggésben a 15. cikke (5) bekezdésének c) pontjával,
         mivel:
         
                     (1)
                  
                  
                     A napi kereskedési forgalom (DTF) kiszámítása az ügyletek volumene alapján történik. A nagyobb kereskedési volumeneket eredményező körülmények ezért arra kényszeríthetik a saját számlára kereskedő befektetési vállalkozásokat – ideértve az árjegyzőket – hogy visszafogják kereskedési tevékenységüket. Ez a piaci likviditás csökkenéséhez vezethet, ami potenciálisan hátrányosan befolyásolhatja a pénzügyi stabilitást. Az említett körülmények eredményeként a K-DTF-együtthatókat úgy kell korrigálni, hogy azok ne fogják vissza a kereskedési tevékenységeket. Az alacsonyabb kereskedési volumenhez vezető körülmények esetében az említett megfontolások nem alkalmazandók, ezért a K-DTF-együtthatók korrekcióit kizárólag a nagy volatilitású időszakokban előállt kereskedési volumenekre kell alapozni.
                  
               
                     (2)
                  
                  
                     Ha a piaci stresszhelyzetekre vonatkozó K-DTF-követelmények túlságosan korlátozóak és hátrányosak a pénzügyi stabilitásra nézve, az (EU) 2019/2033 rendelet 15. cikkének (2) bekezdésében említett együtthatót úgy kell korrigálni, hogy az alacsonyabb legyen az említett cikk 1. táblázatában megadottnál annak elkerülése érdekében, hogy a K-DTF-együttható visszafogja a kereskedést.
                  
               
                     (3)
                  
                  
                     mivel az (EU) 2019/2033 rendelet 15. cikkének (5) bekezdésének c) pontja az (EU) 2017/578 felhatalmazáson alapuló bizottsági rendeletben (2) említett piaci stresszhelyzetekre hivatkozik, a piaci stresszhelyzetek időszakainak kezdetének és végének összhangban kell lennie az (EU) 2017/578 felhatalmazáson alapuló rendeletnek a piaci stresszhelyzetek kereskedési helyszínek általi megállapításáról szóló 6. cikke (2) bekezdésében foglaltakkal.
                  
               
                     (4)
                  
                  
                     A korrigált K-DTF kiszámítása céljából a piaci stresszhelyzeteknek ki kell terjedniük azokra az esetekre, ahol a kereskedési volumen és az ár rövid távú változásai jelentős hatást gyakorolnak a K-DTF kiszámítására. Mivel a piaci stresszhelyzetek határozatlan ideig, például néhány percig tarthatnak, a korrigált együtthatóknak tükrözniük kell a bármilyen időtartam alatt zajló napi kereskedési forgalom értékét.
                  
               
                     (5)
                  
                  
                     Ez a rendelet az Európai Bankhatóság által a Bizottsághoz az Európai Értékpapírpiaci Hatósággal folytatott konzultációt követően benyújtott szabályozástechnikai standardtervezeteken alapul.
                  
               
                     (6)
                  
                  
                     Az Európai Bankhatóság nyilvános konzultációkat folytatott az e rendelet alapját képező szabályozástechnikai standardtervezetekről, elemezte az ezzel összefüggésben felmerülő lehetséges költségeket és hasznokat, és kikérte az 1093/2010/EU európai parlamenti és tanácsi rendelet (3) 37. cikke alapján létrehozott Banki Érdekképviseleti Csoport véleményét,
                  
               ELFOGADTA EZT A RENDELETET:
         
            1. cikk
            A K-DTF-együtthatók korrekciói
            
               (1)   Abban az esetben, amikor az (EU) 2017/578 felhatalmazáson alapuló rendeletben említett piaci stresszhelyzetben a K-DTF-követelmények az (EU) 2019/2033 rendelet 15. cikke (5) bekezdésének c) pontjában említettek szerint túlságosan korlátozónak és a pénzügyi stabilitásra nézve hátrányosnak tűnnek, az (EU) 2019/2033 rendelet 15. cikke (2) bekezdésének 1. táblázatában említett K-DTF-együtthatók korrekcióit a következő képlet alapján kell meghatározni:
               
                           a)
                        
                        
                           azonnali ügyletek K-DTF-együtthatója:
                           Cadj = C * (DTFexcl/DTFincl)
                           ahol:
                           
                                       Cadj
                                    
                                    
                                       =
                                    
                                    
                                       korrigált együttható
                                    
                                 
                                       C
                                    
                                    
                                       =
                                    
                                    
                                       az (EU) 2019/2033 rendelet 15. cikke (2) bekezdésének 1. táblázatában szereplő együttható
                                    
                                 
                                       DTFexcl
                                    
                                    
                                       =
                                    
                                    
                                       az azonnali ügyleteknek az (EU) 2019/2033 rendelet 33. cikkével összhangban mért DTF-je, amely nem tartalmazza a 2. cikkben említett piaci stresszhelyzetben végrehajtott azonnali ügyletek értékét; és
                                    
                                 
                                       DTFincl
                                    
                                    
                                       =
                                    
                                    
                                       az azonnali ügyleteknek az (EU) 2019/2033 rendelet 33. cikkével összhangban mért DTF-je, amely tartalmazza a 2. cikkben említett piaci stresszhelyzetben végrehajtott azonnali ügyletek értékét.
                                    
                                 
                     
                           b)
                        
                        
                           származtatott ügyletek K-DTF-együtthatója:
                           Cadj = C * (DTFexcl/DTFincl)
                           ahol:
                           
                                       Cadj
                                    
                                    
                                       =
                                    
                                    
                                       korrigált együttható
                                    
                                 
                                       C
                                    
                                    
                                       =
                                    
                                    
                                       az (EU) 2019/2033 rendelet 15. cikke (2) bekezdésének 1. táblázatában szereplő együttható
                                    
                                 
                                       DTFexcl
                                    
                                    
                                       =
                                    
                                    
                                       a származtatott ügyleteknek az (EU) 2019/2033 rendelet 33. cikkével összhangban mért DTF-je, amely nem tartalmazza a 2. cikkben említett piaci stresszhelyzetben végrehajtott származtatott ügyletek értékét; és
                                    
                                 
                                       DTFincl
                                    
                                    
                                       =
                                    
                                    
                                       a származtatott ügyleteknek az (EU) 2019/2033 rendelet 33. cikkével összhangban mért DTF-je, amely tartalmazza a 2. cikkben említett piaci stresszhelyzetben végrehajtott származtatott ügyletek értékét.
                                    
                                 
                     A DTFexcl számítása során csak azon pénzügyi eszközök vagy azok alaptermékei napi kereskedési forgalmának értékét kell figyelembe venni, amelyeket az érintett kereskedési helyszín kereskedési szegmensében forgalmaztak olyan helyzetben, amelyben az említett kereskedési helyszín szerint piaci stresszhelyzet következett be.
            
         
         
            2. cikk
            Piaci stresszhelyzet időszaka
            Az 1. cikk alkalmazásában a piaci stresszhelyzet olyan helyzetet jelent, ahol teljesülnek az (EU) 2017/578 felhatalmazáson alapuló rendelet 6. cikkének (2) bekezdésében említett paraméterek és az említett piaci stresszhelyzetek a kereskedési volumenek növekedéséhez vezetnek.
            A piaci stresszhelyzet időszakának kezdete és vége a kereskedési helyszín által az (EU) 2017/578 felhatalmazáson alapuló rendelet 6. cikkének (2) bekezdésével összhangban megállapított időpontok.
         
         
            3. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. szeptember 22-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 314., 2019.12.5., 1. o.
         
         
            (2)  A Bizottság (EU) 2017/578 felhatalmazáson alapuló rendelete (2016. június 13.) a pénzügyi eszközök piacairól szóló 2014/65/EU európai parlamenti és tanácsi irányelvnek az árjegyzési megállapodásokkal és rendszerekkel kapcsolatos követelmények meghatározására vonatkozó szabályozástechnikai standardok tekintetében történő kiegészítéséről (HL L 87., 2017.3.31., 183. o.).
         
            (3)  Az Európai Parlament és a Tanács 1093/2010/EU rendelete (2010. november 24.) az európai felügyeleti hatóság (Európai Bankhatóság) létrehozásáról, a 716/2009/EK határozat módosításáról és a 2009/78/EK bizottsági határozat hatályon kívül helyezéséről (HL L 331., 2010.12.15., 12. o.).